钦定古今图书集成/明伦汇编/氏族典/第407卷 > 《廖用贤尚友录》 > 许褚
## 钦定古今图书集成/明伦汇编/氏族典/第407卷 > 《廖用贤尚友录》 > 许褚

按《魏志许褚传》：“褚字仲康，谯国谯人也。勇力绝人。汉
末，聚少年及宗族数千家，共坚壁以御寇，贼畏惮之。
太祖徇淮、汝，褚以众归，拜都尉，从讨韩遂、马超。太祖
将北渡河，留南岸断后。超将步骑万馀人来奔太祖
军，矢下如雨，褚扶太祖上船，左手举马鞍蔽太祖，右
手，并溯船，仅乃得渡。是日微褚几危。迁武卫中郎将。”
军中以褚力如虎而痴，号曰“虎痴。”文帝践阼，封万岁
亭侯，甚亲近焉。明帝即位，进牟乡侯。薨，谥曰壮。子仪
嗣。褚兄定亦以军功封，为振威将军、都督徼道虎贲。
仪为锺会所杀。泰始初，子综嗣。